b'\n_START_ARTICLE_\nTj\xc3\xb8nnholstinden\n_START_SECTION_\nAdkomst\n_START_PARAGRAPH_\nTj\xc3\xb8nnholstinden bestiges lett fra flere kanter. Kommer man fra \xc3\xb8st kan det anbefales \xc3\xa5 g\xc3\xa5 over H\xc3\xb8gdebrotet. Derfra g\xc3\xa5r en opp p\xc3\xa5 sn\xc3\xb8feltet til Steinflytinden (61\xc2\xb026\xe2\x80\xb243\xe2\x80\xb3N 8\xc2\xb039\xe2\x80\xb21\xe2\x80\xb3\xc3\x98). Herfra p\xc3\xa5 ryggen til toppen. Det siste stykket m\xc3\xa5 man kanskje lete litt for \xc3\xa5 finne veien, men det g\xc3\xa5r helt greit._NEWLINE_Hvis man har satt fra seg bilen ved Valdresflya og vil bestige Tj\xc3\xb8nnholstinden, m\xc3\xa5 man vasse over Leirungs\xc3\xa5e (hvis man ikke kommer p\xc3\xa5 T-stien fra Gjendesheim og bruker broen). Ta opp p\xc3\xa5 Steinflye der det m\xc3\xa5tte passe deg og fortsett rett mot Tj\xc3\xb8nnholstinden. Steinflybrean skal if\xc3\xb8lge kjentfolk ikke ha sprekker og skal v\xc3\xa6re sikker \xc3\xa5 g\xc3\xa5 p\xc3\xa5.'